Haugaland Arbeiderblad

Haugaland Arbeiderblad var en avis i Haugesund, startet i 1907 under navnet Arbeiderbladet som organ for Arbeiderpartiet. Fram til andre verdenskrig var avisen igjennom en rekke navneskifter. I 1910 til Haugesunds Folkeblad, i 1926 til Haugesunds Arbeiderblad, i 1931 til Haugarland Arbeiderblad og i 1939 til Haugaland Arbeiderblad.

Avisens lederartikkel kritiserte Vidkun Quisling i juni 1940, og Haugesunds pressesensur spurte general Tittel i Bergen om det skulle reageres overfor avisen. Tittel svarte at han ikke syntes man skulle dempe «den slags avvikende meningsytringer, som Tyskland riktignok tok til etterretning, men ikke lot seg influere av».Tim Greve: Bergen i krig 1940-42 (s. 82), J.W. Eides forlag 1978, ISBN 82-514-0132-1 Avisen ble likevel stanset av de tyske okkupantene 15. februar 1941.

I perioden 8. mai til 30. august 1945 kom avisen ut sammen med de øvrige Haugesundsavisene, Haugesunds Avis (V) og Haugesunds Dagblad (H), som fellesavisen Haugesunds-Pressen.

Haugaland Arbeiderblad fortsatte som dagsavis fram til avisen ble lagt ned som egen tittel i 1955. Abonnentene ble overtatt av Stavanger-avisen Rogalands Avis som samtidig byttet navn fra 1ste Mai. Den var ved nedleggelsen byens minste avis.

 Referanser 

 Eksterne lenker 
 ''Haugaland Arbeiderblad, online

Kategori:Nedlagte aviser i Rogaland
Kategori:Haugesunds historie
Kategori:Aviser etablert i 1907
Kategori:Aviser nedlagt i 1955
Kategori:1907 i Norge
Kategori:1955 i Norge
Kategori:Kultur i Haugesund